അര്ഹിയയില്നിന്ന് നാലേകാല് കോടി പഴയ ടയറുകള് നീക്കി കുവൈത്ത് സിറ്റി: അര്ഹിയയിലെ ടയര് കൂമ്ബാരം സല്മിയിലേക്കു മാറ്റി. ടയറുകള് സംസ്കരിച്ച് പുനരുപയോഗയോഗ്യമാക്കാനായി സല്മിയില് പ്രത്യേക ഫാക്ടറിയും സ്ഥാപിച്ചിട്ടുണ്ട്. സഅദ് അല് അബ്ദുല്ല സിറ്റി പ്രോജക്ട് ഭാഗമായാണ് അര്ഹിയയിലെ ഉപേക്ഷിക്കപ്പെട്ട ടയറുകള് നീക്കംചെയ്തത്. എണ്ണ മന്ത്രാലയത്തിെന്റ നേതൃത്വത്തില് ആറു മാസമെടുത്താണ് നാലേകാല് കോടി പഴയ ടയറുകള് നീക്കംചെയ്തത്. ഏക്കറുകണക്കിന് പ്രദേശത്ത് വ്യാപിച്ചുകിടന്നിരുന്ന നാലു കോടിയിലേറെ വരുന്ന ഉപേക്ഷിക്കപ്പെട്ട ടയറുകള് പരിസ്ഥിതിക്ക് ഏറെ ഭീഷണി ഉയര്ത്തിയിരുന്നു. ടയര്കൂമ്ബാരങ്ങളില് നിരവധി തവണ വലിയ തീപിടിത്തങ്ങളും ഉണ്ടായി. സല്മിയിലെത്തിച്ച ടയര്കൂമ്ബാരത്തിനും ഒന്നിലധികം തവണ തീപിടിച്ചു.ഇത് ബോധപൂര്വം തീയിട്ടതാണെന്നാണ് അധികൃതരുടെ വിലയിരുത്തല്. ഏറെക്കാലത്തെ പഠനങ്ങള്ക്കും ചര്ച്ചകള്ക്കും ഒടുവിലാണ് ടയറുകള് അതിര്ത്തിപ്രദേശമായ സല്മിയിലേക്കു മാറ്റാന് തീരുമാനമായത്. എണ്ണ മന്ത്രാലയത്തിെന്റ മേല്നോട്ടത്തില് ആറുമാസത്തെ പ്രയത്നഫലമായാണ് ടയറുകള് പൂര്ണമായി മാറ്റിയത്. 44,000 ട്രിപ്പുകളിലായാണ് ടയറുകള് സല്മിയിലെ സംസ്കരണകേന്ദ്രത്തിലേക്കു മാറ്റിയത്. നേരേത്ത ടയറുകള് കൂട്ടിയിട്ട ഭാഗത്ത് സഅ്ദ് അല് അബ്ദുല്ല റെസിഡന്ഷ്യല് സിറ്റി പദ്ധതിയുടെ നിര്മാണ പ്രവൃത്തികള് ആരംഭിക്കുമെന്ന് എണ്ണ മന്ത്രി മുഹമ്മദ് അല് ഫാരിസ് പറഞ്ഞു. ആറ് കമ്ബനികള് ഷിഫ്റ്റായി പ്രവര്ത്തിച്ചാണ് വളരെ വേഗത്തില് ടയര് നീക്കം പൂര്ത്തിയാക്കിയത്. ഒരു ദിവസം 12 മണിക്കൂറാണ് ജോലി നടന്നത്.